ദളിത് ഫ്രണ്ട് എം നിയോജകമണ്ഡലം കമ്മിറ്റി രൂപീകരണ യോഗം തൊടുപുഴ: അധികാര വികേന്ദ്രീകരണവും ജനാധിപത്യവും കേരളീയ സമൂഹത്തിന്റെ വളര്ച്ചയ്ക്ക് നിര്ണായക പങ്കു വഹിച്ചിട്ടുണ്ടെങ്കിലും ദളിത്പിന്നാക്ക വിഭാഗങ്ങളുടെ സാമൂഹ്യ പുരോഗതിയില് കാര്യമായ നേട്ടം ഉണ്ടാക്കുവാന് കഴിഞ്ഞിട്ടില്ലെന്ന് കേരള കോണ്ഗ്രസ് എം ഉന്നതാധികാര സമിതി അംഗം പ്രൊഫ കെ. ഐ .ആന്റണി പറഞ്ഞു. ദളിത് ഫ്രണ്ട് എം തൊടുപുഴ നിയോജകമണ്ഡലം കമ്മിറ്റി രൂപീകരണ യോഗം ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം.സമൂഹത്തിന്റെ മുഖ്യധാരയിലേക്ക് ദളിത് പിന്നാക്ക വിഭാഗങ്ങളെ കൈപിടിച്ച് ഉയര്ത്താന് സമൂഹത്തിന് ബാദ്ധ്യതയും ഉത്തരവാദിത്തവും ഉണ്ട്. സാമൂഹികമായ അസമത്വം സൃഷ്ടിച്ച ഇരുണ്ട കാലഘട്ടത്തിന്റെ ജീവിക്കുന്ന രക്തസാക്ഷികളാണവരെന്നും കെ.ഐ ആന്റണി പറഞ്ഞു. ദളിത് ഫ്രണ്ട് എം ജില്ലാ പ്രസിഡന്റ് സജീവന് തേനീക്കാകുടി അദ്ധ്യക്ഷത വഹിച്ചു. പാര്ട്ടി നിയോജകമണ്ഡലം പ്രസിഡന്റ് ജിമ്മി മറ്റത്തിപ്പാറ മുഖ്യ പ്രഭാഷണം നടത്തി. സ്റ്റീയറിങ് കമ്മറ്റി അംഗങ്ങളായ ടോമി കെ തോമസ്,അഗസ്റ്റിന്വട്ടക്കുന്നേല്, നേതാക്കളായ ജയകൃഷ്ണന് പുതിയേടത്ത്, മാത്യു വാരിക്കാട്ട്, ബെന്നി പ്ലാക്കൂട്ടം ദളിത് ഫ്രണ്ട് എംം ജില്ലാ സെക്രട്ടറി അപ്പുകുട്ടന്,അനന്ദു സജീവന്, തുടങ്ങിയവര് പ്രസംഗിച്ചു. ഭാരവാഹികളായി ശ്രീജിത്ത് ഒളിയറയ്ക്കല് പ്രസിഡണ്ട് ശശി മരുതുങ്കല്, രമ്യ എം.എന്, വൈസ് പ്രസിഡന്റുമാര് ആതിര രാമചന്ദ്രന് ജനറല്സെക്രട്ടറി പി ജി സുരേന്ദ്രന്, രാജേഷ് ഉടുമ്ബന്നൂര് ജില്ലാ കമ്മിറ്റി അംഗങ്ങള് മാത്യു വട്ടകണ്ടംട്രഷറര് എന്നിവരെ തിരഞ്ഞെടുത്തു.